Ανατομικές παραλλαγές μυών άνω άκρου
Creators: name: Βέργη, Βασιλική Μάρκου
Publisher: name: Aristotle University of Thessaloniki
Year: 2024
Subjects: παραλλαγές
ανατομικές παραλλαγές μυών άνω άκρου
μύες άνω άκρου
μύες ώμου
μύες βραχίονα
μύες αντιβράχιου
anomalies
upper limb
muscles
upper limb muscle variations
anatomy variants
shoulder
arm
forearm

description: Οι μύες είναι όργανα μαλακά και συσταλτά που αποτελούνται κυρίως από μυϊκό ιστό και χρησιμεύουν στο να επιτελούν τις ενεργητικές κινήσεις του σκελετού. Με τη σύσπασή τους οι μύες επιτυγχάνουν κινήσεις που διακρίνονται σε ζεύγη κάμψης-έκτασης, πρηνισμού-υπτιασμού, προσαγωγής-απαγωγής, καθώς και σε κινήσεις περιστροφής και περιαγωγής. Σε κάθε μυ διακρίνουμε την έκφυση, την κατάφυση και τη γαστέρα. Οι μύες του άνω άκρου χωρίζονται στους μύες της ωμικής ζώνης, του βραχίονα, του αντιβραχίου και του χεριού.Στην παρούσα βιβλιογραφική ανασκόπηση καταγράφηκαν οι συχνότερες αλλά και πιο σπάνιες ανατομικές παραλλαγές των μυών του άνω άκρου, όπως αυτές εντοπίζονται στη διεθνή βιβλιογραφία. Η γνώση αυτών των παραλλαγών είναι σημαντική, ιδιαίτερα για τους ορθοπαιδικούς χειρουργούς που θα κληθούν να επέμβουν στις συγκεκριμένες περιοχές αλλά μπορεί να φανεί χρήσιμη και στους κλινικούς ιατρούς, οι οποίοι στα πλαίσια της κλινικής εξέτασης και αξιολόγησης απεικονιστικών εξετάσεων πιθανώς να βρεθούν αντιμέτωποι με ανατομικές παραλλαγές που δεν έχουν συναντήσει προηγουμένως. Από τα αποτελέσματα προκύπτει πληθώρα παραλλαγών των μυών του άνω άκρου, από τις οποίες ιδιαίτερο ενδιαφέρον παρουσιάζουν αυτές οι οποίες σχετίζονται με επώδυνα σύνδρομα παγιδευτικών νευροπαθειών. Αυτά φαίνεται να εμφανίζονται συχνότερα σε περιπτώσεις εμφάνισης υπεράριθμων μυϊκών κεφαλών ή τενόντων καθώς αυτές περιορίζουν το διαθέσιμο χώρο διέλευσης των παρακείμενων νεύρων, δημιουργώντας συμπτώματα όπως άλγος και αιμωδίες. Επίσης ενδιαφέρον παρουσιάζουν οι παραλλαγές που έχουν καταγραφεί αλλά δεν φαίνεται να σχετίζονται με κάποια κλινική οντότητα και η γνώση τους είναι σημαντική κυρίως στην ορθοπαιδική χειρουργική, προς αποφυγή πρόκλησης ιατρογενών κακώσεων ευγενών δομών κατά τη διάρκεια χειρουργικών επεμβάσεων στην περιοχή. Οι κυριότερες από αυτές τις παραλλαγές που πρέπει να λαμβάνονται υπόψιν κατά τη διάρκεια των επεμβάσεων είναι οι παραλλαγές που αφορούν στη νεύρωση και την πορεία των μυών. Τέλος ενδιαφέρον παρουσιάζει και το ιδιαίτερα μεγάλο χρονικό εύρος των μελετών, με τις πρώτες ανατομικές παραλλαγές να καταγράφονται ήδη από τα μέσα του 16ου αι. και τις νεότερες τη σύγχρονη εποχή (2024).Το γεγονός αυτό καταδεικνύει τη σημασία και την ανάγκη της διαρκούς και συνεχούς συστηματικής έρευνας, με σκοπό την απόκτηση όλο και περισσότερης γνώσης πάνω στην ανατομία του άνω άκρου.
description: Muscles are soft and contractile organs composed mainly of muscle tissue and serve to carry out the active movements of the skeleton.With their contraction, the muscles achieve movements that can be distinguished in pairs of flexion-extension, pronation-supination, adduction-abduction, as well as rotation movements. In each muscle we can distinguish the origin, the insertion and the muscle belly. The muscles of the upper limb are divided into the muscles of the shoulder, arm, forearm and hand. In the present bibliographic review, the most frequent but also the rarest anatomical variations of the muscles of the upper limb, as found in the international literature, were recorded. The knowledge of these variations is important, especially for the orthopedic surgeons who will be called upon to intervene in the specific areas, but it can also be useful to the clinicians, who in the context of the clinical examination and evaluation of imaging tests may be faced with anatomical variations that they have not met before. The results show a multitude of variations of the muscles of the upper limb, of which those associated with painful syndromes of entrapment neuropathies are of particular interest. These seem to occur more often in cases of supernumerary muscle heads or tendons as these limit the available passage space for adjacent nerves, creating symptoms such as pain and numbness. Also of interest are the variations that have been recorded but do not seem to be related to any clinical entity and their knowledge is important mainly in orthopedic surgery, to avoid causing iatrogenic injuries to noble structures during surgeries in the area. The most important of these variations that must be taken into account during operations are the variations concerning the innervation and course of the muscles. Finally, the particularly long time span of the studies is also interesting, with the first anatomical variations being recorded as early as the middle of the 16th century and the younger ones in the modern era (2024). This fact demonstrates the importance and the need of continuous systematic research, with the aim of acquiring more and more knowledge on the anatomy of the upper limb.